CELEX: 62020TN0222
Language: mt
Date: 2020-04-21 00:00:00
Title: Kawża T-222/20: Rikors ippreżentat fil-21 ta’ April 2020 – CH u CN vs Il-Parlament

15.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 201/52
            
         
      Rikors ippreżentat fil-21 ta’ April 2020 – CH u CN vs Il-Parlament
      (Kawża T-222/20)
      (2020/C 201/66)
      Lingwa tal-kawża: il-Franċiż
      
         Partijiet
      
      
         Rikorrenti: CH u CN (rappreżentant: C. Bernard-Glanz, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara r-rikors tagħhom ammissibbli;
               
            
                  —
               
               
                  tannulla d-deċiżjonijiet ikkontestati, sa fejn dawn ma jiħdux pożizzjoni b’mod definittiv fuq ir-realtà tal-fatti ta’ fastidju psikoloġiku ddenunzjati;
               
            
                  —
               
               
                  tikkundanna lill-konvenut għall-ħlas, lil kull wieħed minnhom, ta’ EUR 5 000, ex aequo et bono, bħala kumpens għad-dannu morali kkawżat bl-iskadenza tat-terminu raġonevoli, miżjud bl-interessi moratorji sal-ħlas sħiħ;
               
            
                  —
               
               
                  tikkundanna lill-konvenut għall-ħlas, lil kull wieħed minnhom, ta’ ammont ta’ EUR 100 000, ex aequo et bono, bħala kumpens għad-dannu morali kkawżat bin-nuqqas ta’ teħid ta’ pożizzjoni definittiva fuq ir-realtà tal-fatti ta’ fastidju psikoloġiku ddenunzjati, miżjuda bl-interessi moratorji sal-ħlas sħiħ;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors kontra d-deċiżjonijiet tal-Parlament tat-13 ta’ Settembru 2019 li permezz tagħhom l-Awtorità li għandha s-setgħa tikkonkludi kuntratti ta’ ingaġġ ta’ din l-istituzzjoni, bi tweġiba għat-talbiet għal għajnuna tagħhom, ma ħaditx pożizzjoni b’mod definittiv fuq ir-realtà tal-fatti ta’ fastidju psikoloġiku ddenunzjati, ir-rikorrenti jinvokaw żewġ motivi.
      
                  1.
               
               
                  L-ewwel motiv, ibbażat fuq il-ksur tad-dmir ta’ assistenza u tal-Artikolu 24 tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”), għar-raġuni li, billi ma ħaditx pożizzjoni b’mod definittiv fir-rigward tal-eżistenza tal-fatti ta’ fastidju psikoloġiku ddenunzjati, l-Awtorità li għandha s-setgħa tikkonkludi kuntratti ta’ ingaġġ tal-Parlament naqset mid-dmir tagħha ta’ assistenza li huwa obbligu tagħha.
               
            
                  2.
               
               
                  It-tieni motiv, ibbażat fuq ksur tad-dmir ta’ premura u tal-prinċipju ta’ amministrazzjoni tajba, kif ukoll fuq ksur tad-dritt għad-dinjità u tal-Artikoli 1 u 31 tal-Karta tad-Drittijiet Fundamentali tal-Unjoni Ewropea, għar-raġuni li, billi ma ħaditx pożizzjoni b’mod definittiv fir-rigward tal-eżistenza tal-fatti ta’ fastidju psikoloġiku ddenunzjati, l-Awtorità li għandha s-setgħa tikkonkludi kuntratti ta’ ingaġġ tal-Parlament kisret il-prinċipju ta’ amministrazzjoni tajba u d-dmir tagħha ta’ premura, u b’dan il-mod kisret id-dritt għad-dinjità tal-bniedem tar-rikorrenti.